
ELŐTERJESZTÉS

Mórágy Község Képviselő - testületének 2024. december 11-i
rendes/rendkívüli testületi ülésére

	Tárgy:
	A Cikói Hulladékgazdálkodási Társulás társulási megállapodása módosításának jóváhagyása

	Előterjesztő:
	Glöckner Henrik polgármester

	Előterjesztést készítette:
	Tenczlingerné Füle Mária jegyzői megbízott

	Előterjesztés száma:
	73. sz.

	Az előterjesztés a jogszabályi feltételeknek megfelel:
	igen


	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester



Tisztelt Képviselő-testület!

Az Önkormányzati Társulás a Sió-völgyi Nagytérség Települési Szilárdhulladékai Kezelésének Korszerű Megoldására (röviden: Cikói Hulladékgazdálkodási Társulás) jelenleg hatályos társulási megállapodásának XIV.7. pontja értelmében a társulási megállapodást a helyi önkormányzati általános választásokat követő 6 hónapon belül a tagok felülvizsgálják. Szekszárd Megyei Jogú Város Polgármesteri Hivatala a Társulás munkaszervezeti feladatait ellátva a felülvizsgálatot elvégezte és a módosítási javaslatot a Társulási Tanács 2024. november 20. napi ülésére beterjesztette. A Tanács a 16/2024. (XI.20.) számú határozatával jóvá hagyta a társulási megállapodás módosításának kezdeményezését.

A Társulás jelenleg hatályos társulási megállapodásának XII.1. pontja értelmében: „a társulási megállapodás módosítása kezdeményezésének társulási tanács által történt elfogadása esetén a tagönkormányzatok képviselő-testületei 30 napon belül kötelesek döntést hozni a módosítás elfogadásáról vagy el nem fogadásáról és az erről szóló határozatokat 7 napon belül megküldeni a munkaszervezeti feladatokat ellátó polgármesteri hivatal részére.

A Magyarország helyi önkormányzatairól szóló 2011. évi CLXXXIX törvény 88. § (2) bekezdése alapján: „A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás módosításához.”

A módosítás oka a társulás tagjainak képviselőiben bekövetkezett változások.

Fentiekre tekintettel kérem a Tisztelt Képviselő-testületet az előterjesztés megvitatására, a határozati javaslat elfogadására.


Határozati javaslat


[bookmark: _GoBack]Mórágy Község Önkormányzatának Képviselő-testülete az Önkormányzati Társulás a Sió-völgyi Nagytérség Települési Szilárdhulladékai Kezelésének Korszerű Megoldására (rövidített név: Cikói Hulladékgazdálkodási Társulás) társulási megállapodásának módosítását - a határozati 1. melléklete szerinti tartalommal – jóváhagyja. Felhatalmazza a polgármestert a társulási megállapodás aláírására és a szükséges intézkedések megtételére.

Felelős:	Glöckner Henrik polgármester
Határidő: 	azonnal



Mórágy, 2024. december 9.


								Glöckner Henrik sk.
								   polgármester

